Formskrift

Formskrift er en type stavskrift, en håndskrift med stående, runde bokstaver uten løkker, i motsetning til løkkeskrift.

Norge 

Formskrift ble i Norge utviklet i mellomkrigstiden. Fra 1947 påvirket Alvhild Bjerkenes’ bøker om formskrift den norske skoleskriften, men løkkeskrift var fortsatt dominerende i det norske skoleverket fram til ca. 1970.

Lenge lærte elevene begge håndskrifttypene, samtidig som det var diskusjon om hvilken form som var mest hensiktsmessig å lære elevene. Fra 2020 er det krav i læreplanene at elevene skal utvikle en personlig håndskrift, og ikke lenger krav om at elevene skal lære seg sammenhengende skrift (løkkeskrift).

Begrepet formskrift er erstattet med stavskrift i den norske skolen.

Referanser 

Skrift